**Q&As**

**Ξεκίνησε η 2η ψηφιακή μετάβαση. Τι σημαίνει**; Ότι τα κανάλια θα εκπέμπονται στις νέες – τελικές και διεθνώς κατοχυρωμένες συχνότητες.

**Γιατί γίνεται αυτό;** Για να απελευθερωθεί χώρος στο φάσμα και να χρησιμοποιηθεί από τις εταιρείες κινητής τηλεφωνίας για την ανάπτυξη του 5G.

**Ποιος το αποφάσισε;** Η ΕΕ με οδηγία που εξέδωσε (και άρα είναι υποχρεωτικό για όλες τις ευρωπαϊκές χώρες).

**Που θα γίνει**; Θα γίνεται σταδιακά, σε συγκεκριμένες περιοχές κάθε φορά και θα ολοκληρωθεί τον Σεπτέμβριο του 2021.  Τα 12 πρώτα βήματα της 2ης Ψηφιακής Μετάβασης ολοκληρώθηκαν:

|  |  |
| --- | --- |
| **Ημερομηνία Μετάβασης** | **Περιοχή** |
| 06/11/2020 | Νησιά Βορειοανατολικού Αιγαίου, Λέσβος, Λήμνος, Χίος, Ψαρά |
| 20/11/2020 | Δωδεκάνησα –με εξαίρεση το Καστελλόριζο-, Ικαρία, Σάμος |
| 11/12/2020 | Κυκλάδες και Καστελλόριζο |
| 15/01/2021 | Αλεξανδρούπολη, Διδυμότειχο, Ορεστιάδα, Σουφλί, τμήμα Κομοτηνής |
| 05/02/2021 | Μαγνησία, Σκύρος, Σποράδες, τμήματα Β. Εύβοιας, Καρδίτσας και Λάρισας |
| 26/02/2021 |  Δράμα, Θάσος, Καβάλα, Ξάνθη, Σέρρες, τμήμα νομού Ροδόπης |
| 19/03/2021 | Θεσσαλονίκη, Ημαθία, Κιλκίς, Πέλλα, Πιερία και Χαλκιδική |
| 09/04/2021 | Γρεβενά, Καστοριά, Κοζάνη και Φλώρινα |
| 23/04/2021 | Νομός Μεσσηνίας |
| 14/05/2021 | Αρκαδία, Κύθηρα, Λακωνία και τμήμα του Νομού Αργολίδας |
| 28/05/2021 | Αιτωλοακαρνανία, Άρτα, Αχαΐα, Ηλεία, Ζάκυνθο, Κεφαλλονιά, Λευκάδα και Πρέβεζα |
| 13/07/2021 | Ευρυτανία, Θεσπρωτία, Ιωάννινα, Κέρκυρα, Λάρισα, Τρίκαλα και σε τμήμα του νομού Καρδίτσας |

Ο επόμενοςσταθμός είναι στις 3/9/2021 σε Αττική, Αργολίδα, Νότια Εύβοια και τμήμα του Νομού Αρκαδίας και στις **17/09/21σε Βοιωτία, Κορινθία, Φθιώτιδα, Φωκίδα, τμήμα του νομού Αχαΐας και της Βόρειας Εύβοιας.**

**Τι πρέπει να κάνει ο τηλεθεατής**; Έναν απλό επανασυντονισμό του δέκτη του (αποκωδικοποιητή ή τηλεόραση ανάλογα με το τι έχει ο καθένας) την ημέρα που θα γίνει η μετάβαση στην περιοχή του.

**Πως γίνεται ο επανασυντονισμός; Θα χρειαστώ τεχνικό;**Η διαδικασία είναι απλή. Δεν χρειάζεται τεχνικό: Πάρε το τηλεκοντρόλ, πάτησε μενού, επίλεξε εγκατάσταση ή ρυθμίσεις, αυτόματο συντονισμό και πάτησε ΟΚ.



**Λαμβάνω όλα τα κανάλια που έβλεπα και επιπλέον σε κάποια βλέπω το όνομα του καναλιού,μαύρη εικόνα και ακούω ήχο. Γιατί συμβαίνει αυτό?** Η συσκευή σας δεν υποστηρίζει την λήψη των προγραμμάτων σε Υψηλή Ευκρίνεια (HighDefinition).

**Πρέπει να πάρουμε άλλο εξοπλισμό;** Όχι δεν χρειάζεται καμία αλλαγή εξοπλισμού (ούτε τηλεόραση, ούτε κεραία, ούτε τίποτε).

**Υπάρχει κάποιου είδους οικονομική επιβάρυνση για τους πολίτες;** Απολύτως καμία.

**Και πως θα το ξέρω εγώ πότε θα γίνει;**Η Digea θα ενημερώνει εγκαίρως το τηλεοπτικό κοινό για κάθε νέα μετάβαση μέσω ανακοινώσεων, τηλεοπτικών σποτ και άλλων μέσων. Μπορείτε επίσης να ενημερώστε από την ιστοσελίδα digea.gr.

**Ποια περιοχή θα ακολουθήσει;**Στις **30/09/2021**στην Κρήτη, όπου και ολοκληρώνεται η μετάβαση.

**Θα επηρεαστούν άλλες υπηρεσίες (π.χ. υπηρεσίες streaming, online gaming κ.τ.λ.) για τις οποίες χρησιμοποιώ την τηλεόρασή μου;** Όχι. Η μετάβαση αφορά μόνο στο τηλεοπτικό σήμα.